கேள்வி: பால் கெர்மன் முல்லர் - ஜெய்கியில் ஆரம்பகால வேலை பற்றி தகவல் சொல்.
பதில்: மே 25, 1925இல் முல்லர் பேசெல் உள்ள ஜே.ஆர். ஜெய்கி ஏ.ஜியின் சாயப் பிரிவில் ஆராய்ச்சி வேதியியலாளராக பணியாற்றத் தொடங்கினார். ஜெய்கியில் இவரது ஆரம்பக் கட்ட ஆராய்ச்சி செயற்கை மற்றும் தாவரத்திலிருந்து பெறப்பட்ட சாயங்கள் மற்றும் இயற்கை தோல் பதனிடுதல் சம்பந்தப்பட்டவையாக இருந்தது. இந்த வேலையின் காரணமாகச் செயற்கை தோல் பதனிடுதலில் இர்கடன் ஜி, இர்கடன் எஃப்.எல் மற்றும் இர்கடன் எஃப்.எல்.டி ஆகியவற்றை உற்பத்தி செய்ய வழிவகுத்தது. 1935ஆம் ஆண்டில், ஜெய்கி, அந்துப்பூச்சி மற்றும் தாவர-பாதுகாப்பு குறித்த ஆராய்ச்சியைத் தொடங்கியது. முல்லர் தாவரப் பாதுகாப்பில் ஆர்வம் செலுத்தலானார். தாவரங்கள் மற்றும் இயற்கையின் மீதான அவரது ஆர்வம், பல்கலைக்கழகத்தில் தாவரவியலை ஒரு சிறிய பாடமாகப் தேர்வு செய்ய வழிவகுத்தது. இது தாவர பாதுகாப்பு பற்றிச் சிந்திக்கத் தூண்டியது என்றார். குறிப்பாக, வேதிப்பொருட்களைப் பயன்படுத்தி தாவர பாதுகாப்பினை தொடர விரும்பினார். 1937ஆம் ஆண்டில், ரோடனைடு வேதிப்பொருளை உற்பத்திச் செய்ததற்கான நுட்பத்தை மேம்பாடு செய்தமைக்காக முல்லர் காப்புரிமை பெற்றார். சயனைடு அடிப்படையிலான கலவைகள் பாக்டீரியா மற்றும் பூச்சிக்கொல்லி செயல்பாட்டைக் காட்டின. பின்னர் கிராமினோன் என்ற விதை கிருமிநாசினியை உருவாக்கினார். கிராமினோன் இந்நேரத்தில் பயன்படுத்தப்பட்ட பாதரசம் சார்ந்த கிருமிநாசினிகளை விடப் பாதுகாப்பானது இருந்தது.
கேள்வி: பால் கெர்மன் முல்லர் - பிற்கால அறிவியல் வாழ்க்கை என்பது என்ன?
பதில்: முல்லர் 1946 ஆம் ஆண்டில் ஜெய்கியின் தாவர பாதுகாப்புக்கான பொருட்கள் பற்றிய அறிவியல் ஆராய்ச்சி துணை இயக்குநரானார். 1948ஆம் ஆண்டில், மருத்துவம் அல்லது உடலியங்கியலுக்கான நோபல் பரிசு முல்லருக்கு வழங்கப்பட்டது. இந்தப் பரிசானது "பல கணுக்காலிகளுக்கு எதிரான விசத்தன்மையுடைய உயர் செயல்திறனை டி.டி.டீ. யினைக் கண்டுபிடித்ததற்காக வழங்கப்பட்டது." இவர் மருத்துவராகவோ அல்லது மருத்துவ ஆராய்ச்சியாளராகவோ இல்லாவிட்டாலும் இவருக்கு இந்த மரியாதை வழங்கப்பட்டது என்பது மனித நோய்க்கு எதிரான போராட்டத்தில் டி.டி.டீ ஏற்படுத்திய மகத்தான தாக்கத்தைப் பிரதிபலித்தது. நோபல் குழு "வதை முகாம்கள், சிறைச்சாலைகள் மற்றும் நாடுகடத்தப்பட்டவர்களை வெளியேற்றுவதில் டி.டி.டீ. அதிக அளவில் பயன்படுத்தப்படுகிறது. எந்த சந்தேகமும் இல்லாமல், இந்த பொருள் ஏற்கனவே நூறாயிரக்கணக்கானோரின் வாழ்க்கையையும் ஆரோக்கியத்தையும் பாதுகாத்துள்ளது" எனக் கூறியது. 1951ஆம் ஆண்டில், 1வது லிண்டவு நோபல் பரிசு பெற்றோருக்கான கூட்டத்தில் கலந்து கொண்ட ஏழு நோபல் பரிசு பெற்றவர்களில் முல்லரும் ஒருவர். 1948ஆம் ஆண்டு உடலியல் அல்லது மருத்துவத்துக்கான நோபல் பரிசுடன், முல்லர் கிரேக்கத்தின் தெசலோனிகா பல்கலைக்கழகத்தில் கெளரவ டாக்டர் பட்டத்தினைப் பெற்றார். மத்திய தரைக்கடல் பிராந்தியத்தில் டி.டி.டீயின் தாக்கத்தை அங்கீகரித்தார். 1961ஆம் ஆண்டில் ஜீஜியில் இருந்து ஓய்வு பெற்றார். தனது வீட்டு ஆய்வகத்தில் ஆராய்ச்சியைத் தொடர்ந்தார்.